turjo4nis/wikipedia-bn-dump-20250701 huggingface dataset:
মাশাল্লাহ

মাশাআল্লাহ ( , ), এছাড়া মাশা'আল্লাহও লেখা হয়, হল একটি হল আরবি বাক্যাংশ যা তৃপ্তি, আনন্দ, প্রশংসা, বা  কোন একটি ঘটনা বা ব্যক্তি কে শুধু উল্লেখ করে তার কৃতজ্ঞতা প্রকাশ করার জন্য ব্যবহার করা হয়। এটি  মুসলিম বিশ্বে আল্লাহর কাছে কোনও কিছু বা কারও খারাপ নজর থেকে রক্ষা পাওয়ার জন্য একটি সাধারণ অভিব্যক্তি হিসেবে ব্যবহৃত হয়।

ব্যুৎপত্তি 
শা শব্দটির ত্রিব্যঞ্জনবর্ণভিত্তিক উৎপত্তি হল শীন-ইয়া-হামজা "ইচ্ছা করা", যা একটি দ্বৈত-দুর্বল উৎপত্তি। আক্ষরিক অনুবাদটি হলো "যা আল্লাহ ইচ্ছা করেছেন", এটি আল্লাহর ইচ্ছার পুরাঘটিত বর্তমানের মাধ্যমে কদরের প্রয়োজনীয় ইসলামি মতবাদকে জোরালো করা।

মাশাআল্লাহর আক্ষরিক অর্থ হলো "আল্লাহ যা ইচ্ছা করেছেন", "আল্লাহ যা ইচ্ছা করেছেন তা ঘটেছে" অর্থে; এটি অতীতকাল ব্যবহার করে, কিছু ভাল হয়েছে বলার জন্য ব্যবহৃত হয়। ইনশাল্লাহ এর আক্ষরিক অর্থ "যদি আল্লাহ ইচ্ছা করেন"; এটিও একইভাবে ব্যবহৃত হয় তবে তা ভবিষ্যতের ঘটনাকে নির্দেশ করে।

অন্যান্য ব্যবহার 
কাউকে অভিনন্দন জানাতে "মাশাআল্লাহ" ব্যবহার করা যেতে পারে।  এটি স্মরণ করিয়ে দেয় যে, যদিও ব্যক্তিকে অভিনন্দন জানানো হচ্ছে, কিন্তু শেষ পর্যন্ত আল্লাহ এটিই চেয়েছিলেন।  কিছু কিছু সংস্কৃতিতে মানুষ বিশ্বাস করে মাশাল্লাহ উচ্চারণ করলে তা ঈর্ষা, কুনজর বা জ্বিন থেকে রক্ষা পেতে সাহায্য করতে পারে । ইন্দোনেশীয়, মালয়েশীয়, পারস্য, তুর্কি, কুর্দি, বসনীয়, আজারবাইজানীয়, চেচেন, আভার, কার্কাসিয়ান, বাংলাদেশি, তাতার, আলবেনীয়, উর্দুভাষী দক্ষিণ এশীয়, এবং অন্য অনারবসহ অনেক মুসলিমদের চলিত ভাষার মধ্যে বাক্যাংশটি পৌঁছে গেছে।

কিছু খ্রিস্টান এবং অন্যরা উসমানীয় সাম্রাজ্যের দ্বারা শাসিত অঞ্চলগুলিতে এটি ব্যবহার হয়ে থাকে: সার্বিয়ান, খ্রিস্টান আলবেনীয় এবং ম্যাসেডোনিয়ানরা প্রায়শই "একটি কাজ ভালভাবে সম্পন্ন হওয়া" অর্থে "машала" ("mašala") বলে থাকেন; এছাড়াও কিছু জর্জিয়ান, আর্মেনীয়, পন্টিক গ্রীক (পন্টাস অঞ্চল থেকে আগতদের বংশধর), সাইপ্রিয়ট গ্রীক  এবং সিফারদী ইহুদিরা ও কিছু রোমানীয়রা এটি ব্যবহার করে থাকে।

আরও দেখুন 

 ইনশাল্লাহ
 তাসবিহ
 তাহমিদ
 তাহলিল
 তাকবীর
 ধিকর
 আপনার ওপর শান্তি বর্ষিত হোক
 আলাইহি আস-সালাম
 সালাওয়াত
 বায়সারত হাশেম
 মাজেল টোভ
 দেও ভোলেন্টে
 মংলার

তথ্যসূত্র 

ইসলামি পরিভাষা
আরবি শব্দ ও বাক্যাংশ
সোকুশিনবুটসু

এক প্রকারের বৌদ্ধ মমি। এটি আত্মমমিকরণ পদ্ধতি। যাতে ব্যক্তি নিজেই বেচে থাকতে নিজেকে মমি তৈরি করতে থাকে। বৌদ্ধ সন্ন্যাসীরা নিজ জীবদ্দশায় আত্মমমিকরণ শুরু করে। মারা যাবার পর তাদের দেহ মমি হিসেবে সংরক্ষিত হয়।  এই ধরনের মমি সাধারনত বৌদ্ধ ধর্ম প্রধান দেশগুলোতে দেখা যায়। বর্তমানে এটি আইনত দন্ডনীয়। তবুও অনেক সন্ন্যাসী আইন ভেঙে এটি করার চেষ্টা করেন।

ধারণা করা হয় যে শত শত বৌদ্ধ সন্ন্যাসী আত্ম মমিকরণ করেছেন কিন্ত তাদের মধ্যে মাত্র ২৪ টি মমি পাওয়া।

পদ্ধতি
নিজেকে মমি করে রাখার জন্য বৌদ্ধ সন্ন্যাসীরা এক বিশেষ খাদ্যাভ্যাস আবিষ্কার করেছিলেন। প্রথম একশো দিন শুধুমাত্র ফলমূল ও পানি খেতে হয়। তারপর একশো দিন শুধুমাত্র শুকনো শস্যদানা খেতে হয়। ফলে বডি ফ্যাট শূণ্য হয়ে যায়। এরপরের একশো দিন চূড়ান্ত পর্যায়। এই কদিনে সন্ন্যাসীরা বিভিন্ন গাছের ছালের রস খায়। বিশেষ করে তুলসী রস খায়। তুলসী রসের মারাত্মক বিষাক্ত বৈশিষ্ট দেহের সকল ব্যাকটেরিয়া মেরে ফেলে। ফলে দেহে পচন ধরেনা। এতদিনে সন্ন্যাসী মৃত্যুকোলে ঢুলে পড়ে। এভাবেই তার দেহ মমি হিসেবে সংরক্ষিত হয়।

তথ্যসূত্র 

মমি
আত্মহত্যার ধরন
অনাহারে আত্মহত্যা
জাপানে আত্মহত্যা
ধর্ম ও আত্মহত্যা
বৌদ্ধ তপস্যা
বৌদ্ধধর্ম ও মৃত্যু
শিঙ্গোন বৌদ্ধধর্ম
বজ্রযান
আবিস্পা ফুকুওকা

আবিস্পা ফুকুওকা (, ) হচ্ছে ফুকুওকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৮২ সালে চুও বোহান নামে প্রতিষ্ঠিত হয়েছে। আবিস্পা ফুকুওকা তাদের সকল হোম ম্যাচ ফুকুওকাের বেস্ট ডেনকি স্টেডিয়ামে আয়োজন করে থাকে; যার ধারণক্ষমতা হচ্ছে ২২,৫৬৩। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় শিগেতোশি হাসেবে। জাপানি মধ্যমাঠের খেলোয়াড় হিসাশি জোগো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আবিস্পা ফুকুওকা এপর্যন্ত ৩টি শিরোপা জয়লাভ করেছে; যার মধ্যে ১টি জে২ লিগ শিরোপা রয়েছে। হিসাশি জোগো, জুন সুজুকি, ইয়ুসুকে তানাকা, দাইসুকে ইশিজু এবং আলেক্সের মতো খেলোয়াড়গণ আবিস্পা ফুকুওকাের জার্সি গায়ে মাঠ কাঁপিয়েছেন।

ইতিহাস 
এই ক্লাবটি ১৯৮২ সালে শিজুওকার ফুজেইদার নিরাপত্তা সংস্থা চুও বোহানের শ্রমিকদের সমন্বয়ে চুও বোহান ফুটবল ক্লাব হিসেবে প্রতিষ্ঠিত হয়েছিল। তারা ১৯৯১ সালে জাপান সকার লিগের ২য় বিভাগে উত্তীর্ণ হয়েছিল। তারা ১৯৯২ সালে সদ্য প্রতিষ্ঠিত জাপান ফুটবল লিগের ২য় বিভাগে অংশগ্রহণ করেছিল এবং ১৯৯৩ সালে ১ম বিভাগে উত্তীর্ণ হয়েছিল। তারা জে.লিগ সদস্য হওয়ার উদ্দেশ্যে তাদের নাম পরিবর্তন করে ফুজেইদা ব্লাক্স করেছিল। তবে, জে.লিগের প্রয়োজনীয়তা পূরণকারী স্টেডিয়াম না থাকায় এবং হুবিলো ইওয়াতা এবং শিমিজু এস-পালসের স্থানীয় প্রতিযোগিতার সাথে, শিজুওকা প্রশাসনিক অঞ্চলের ফুটবল ভক্তরা ইতোমধ্যে সম্পৃক্ত বলে বিবেচিত হয়েছিল। এর ফলশ্রুতিতে, ১৯৯৪ সালে তারা ফুকুওকায় স্থানান্তরিত হওয়ার সিদ্ধান্ত নিয়েছিল, যেখানে তাদের সম্প্রদায়টি জে লিগের ক্লাব করতে আগ্রহী ছিল। তারা তাদের নতুন নাম ফুকুওকা ব্লাক্স গ্রহণ করে জে.লিগের সহযোগী সদস্য হয়েছিল।

তথ্যসূত্র

বহিঃসংযোগ 
  

 
১৯৮২-এ প্রতিষ্ঠিত ফুটবল ক্লাব
১৯৮২-এ জাপানে প্রতিষ্ঠিত
জে১ লিগের ক্লাব
জাপানের ফুটবল ক্লাব
ইসলামবিদ্বেষী ঘটনার তালিকা

নীচের তালিকাটি ইসলামবিদ্বেষী ঘটনা সমূহের সংকলন। ১১ ই সেপ্টেম্বরের হামলা এর পরে আদর্শিক বিতর্কের ক্ষেত্রে  ইসলামভীতি  একটি জনপ্রিয় শব্দ হয়ে ওঠে এবং এর প্রভাব পরবর্তী ঘটনাবলীতে গুরুত্বপূর্ণ ভূমিকা রাখে।  ইসলামভীতি  হল ইসলাম ধর্ম বা মুসলিমদের সম্পর্কে ভয়, কুসংস্কার ও ঘৃণা পোষণ করা, বিশেষত ভূ-রাজনৈতিক শক্তি বা সন্ত্রাসবাদী হিসেবে দেখা।

ঘটনা এবং পরিস্থিতি

আলবেনিয়া 
নীচে আলবেনিয়ার ঘটনার একটি তালিকা রয়েছে যা ইসলামফোবিক হিসাবে বিবেচিত:

অস্ট্রেলিয়া 
নীচে অস্ট্রেলিয়ার ১২টি ঘটনার একটি তালিকা রয়েছে যা ইসলামফোবিক হিসাবে বিবেচিত:

অষ্ট্রিয়া 
অষ্ট্রিয়ার ইসলামবিদ্বেষী ঘটনার তালিকা:

বেলজিয়াম 
বেলজিয়ামের ইসলামবিদ্বেষী ঘটনার তালিকা:

বসনিয়া ও হার্জেগোভিনা 

নব্বইয়ের দশকে বসনিয়ান গণহত্যা এবং কসোভো যুদ্ধ কে ইসলামোফবিয়ার পরিণতি হিসেবে ধরা হয়, কেননা এই সকল গণহত্যায় অসংখ্য নিরীহ মুসলিমকে হত্যা করা হয়। বসনিয়ায় খ্রিস্টান সার্ব এবং ক্রট মিলিশিয়ারা মুসলিম বসনিয়াক সম্প্রদায়ের উপর বর্বরোচিত গণহত্যা চালায়। আইসিআরসি তথ্য অনুসারে, বসনিয়ার গণহত্যায় "২০,০০০ মানুষ মারা গিয়েছিল, তাদের মধ্যে ১২,০০০ শিশু, ৫০,০০০ অবধি নারী ধর্ষণ করা হয়েছিল, এবং ২.২ মিলিয়ন তাদের বাড়িঘর ছেড়ে পালাতে বাধ্য করা হয়েছিল।"  এ সময় বহু মসজিদ ও ধর্মীয় স্থাপনা ধ্বংস করা হয়, যেমন ফোচা নগরীর সকল মসজিদ ধ্বংস করে ফেলা হয়। সার্বরা ১৯৯২ সালের ১২ই এপ্রিল ১৬শ এবং ১৭শ দশকের আলাদিয়া মসজিদ সহ আরও ৮টি মসজিদ সম্পূর্ণভাবে ধ্বংস করে ফেলে।

ব্রাজিল 
ব্রাজিলের ইসলামবিদ্বেষী ঘটনার তালিকা:

বুলগেরিয়া 
বুলগেরিয়ার ইসলামবিদ্বেষী ঘটনার তালিকা:

বুরকিনা ফাসো

ক্যানাডা 
ক্যানাডার ইসলামবিদ্বেষী ১৫টি ঘটনাঃ

চাদ 
চাদের ইসলামবিদ্বেষী ঘটনার তালিকাঃ

চীন 

চীনের ইসলামবিদ্বেষী ঘটনার তালিকাঃ

তথ্যসূত্র 

ইসলামভীতি
ইসলাম সম্পর্কিত তালিকা
শাহ সিদ্দিক

শাহ সিদ্দিক ছিলেন চৌদ্দ শতকের সুফি সাধক এবং তুরস্ক থেকে শাহ জালালের সাথে সিলেটে আসা ৩৬০ জন আউলিয়া একজন। তিনি ইসলামের প্রথম খলিফা আবু বকর সিদ্দিকের বংশধর ছিলেন। পাঁচপাড়া, ওসমানপুর ইউনিয়ন, ওসমানী নগর উপজেলায় শাহ সিদ্দিকের বংশধর সিদ্দিকী উপাধি বহন করে।

মৃত্যুর পর শাহ সিদ্দিককে সিলেট জেলার পাঁচপাড়া গ্রামে সমাধিস্থ করা হয়েছে। তার নামানুসারে পাঁচপাড়া শাহ সিদ্দিক (রঃ) জামেয়া ইসলামিয়া উচ্চ বিদ্যালয়ের নামকরণ করা হয়েছে।

তথ্যসূত্র

বহিঃসংযোগ
 
 ইটন, রিচার্ড এম দ্য রাইজ অব ইসলাম অ্যান্ড বেঙ্গল ফ্রন্টিয়ার, ১২০৪-১৭৬০। বার্কলে: ক্যালিফোর্নিয়া প্রেস বিশ্ববিদ্যালয়, সি১৯৯৩।

বাংলাদেশী সুফি সাধক

বাংলাদেশে ইসলাম
ইন্দ্রায়নী নদী

ইন্দ্রায়নী নদী ভারতের মহারাষ্ট্রের একটি নদী। এটি লোনাভালার কাছে সহ্যাদ্রি পর্বতমালার একটি পাহাড়ি অঞ্চলে কুরভান্দে গ্রাম থেকে উতপন্ন হয়ে পূর্ববাহিনী হয়ে অবশেষে ভীমা নদীতে মিশেছে। ।  নদীটি বৃষ্টির জলে পুষ্ট। এটি পুণে জেলার মধ্যে দিয়ে প্রবাহিত এবং বিখ্যাত কিছু হিন্দু তীর্থক্ষেত্র যেমন দেহু ও আলন্দি -ইন্দ্রায়নী নদীর তীরে অবস্থিত।  এটি একটি পবিত্র নদী হিসাবে পরিচিত এবং এটি সন্ত তুকারাম এবং জ্ঞানেশ্বরের মতো মহান ধর্মীয় ব্যক্তিত্বের সাথে জড়িত।

কামশেটের কাছে ইন্দ্রায়ণী নদীতে বলবন বাঁধ নামে একটি জলবিদ্যুৎ বাঁধ রয়েছে ।

ইন্দ্রায়নী বাঁচাও কমিটি 

পরিবেশ দল ও বারকরী সম্প্রদায়ের মানুষদের সমন্বয়ে গঠিত সেভ ইন্দ্রনানী অ্যাকশন কমিটি (এসএসি) ইন্দ্রায়ণী নদী দূষণের কারণ সম্পর্কে বিস্তারিত অধ্যয়ন করার সিদ্ধান্ত নিয়েছে এবং স্থানীয় নাগরিক সংস্থাগুলি রাজ্য সরকারের সহায়তায় প্রতিরোধমূলক ব্যবস্থা গ্রহণে সহায়তা করছে।

আরো দেখুন 

 ভারতের নদীর তালিকা
 ভারতের নদীসমূহ

তথ্যসূত্র 

ভারতের নদী
মহারাষ্ট্রের নদী
কাওয়াসাকি ফ্রোন্তালে

কাওয়াসাকি ফ্রোন্তালে (, ) হচ্ছে কাওয়াসাকি ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫৫ সালে ফুজিতসু ফুটবল ক্লাব নামে প্রতিষ্ঠিত হয়েছে। কাওয়াসাকি ফ্রোন্তালে তাদের সকল হোম ম্যাচ কাওয়াসাকির কাওয়াসাকি তোদোরোকি স্টেডিয়ামে আয়োজন করে থাকে; যার ধারণক্ষমতা হচ্ছে ২৬,২৩২। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় তোরু ওনিকি এবং সভাপতির দায়িত্ব পালন করছেন ইয়োশিহিরো ওয়ারাশিমা। জাপানি মধ্যমাঠের খেলোয়াড় শোগো তানিগুচি এই ক্লাবের অধিনায়কের দায়িত্ব পালন করছেন। কাওয়াসাকি ফ্রোন্তালে হচ্ছে জে১ লিগের বর্তমান চ্যাম্পিয়ন, যারা ২০২০ মৌসুমে ক্লাবের ইতিহাসে তৃতীয়বারের মতো শিরোপা জয়লাভ করেছিল।

ঘরোয়া ফুটবলে, কাওয়াসাকি ফ্রোন্তালে এপর্যন্ত ১১টি শিরোপা জয়লাভ করেছে; যার মধ্যে ৩টি জে১ লিগ, ২টি জে২ লিগ এবং ২টি জাপানি সুপার কাপ শিরোপা রয়েছে। কেঙ্গো নাকামুরা, হিরোকি ইতো, ইয়ু কোবাইয়াশি, জুনিনিয়ো এবং ইয়োশিতো ওকুবোর মতো খেলোয়াড়গণ কাওয়াসাকি ফ্রোন্তালের জার্সি গায়ে মাঠ কাঁপিয়েছেন।

ইতিহাস 
এই ক্লাবটি ১৯৫৫ সালে ফুজিতসু ফুটবল ক্লাব নামে প্রতিষ্ঠিত হয়েছিল। এটি সেসকল সিটি ক্লাবের মধ্যে একটি ছিল, যারা জাপান সকার লিগ (জেএসএল) গঠন করেছিল, সেখানে ফুজিতসুর পাশাপাশি ইয়োমিউরি (পরবর্তীকালে টোকিও ভের্দি), তোশিবা (পরবর্তীকালে কন্সাদোলে সাপ্পোরো) এবং এনকেকে (বর্তমানে বিলুপ্ত) ছিল। তারা ১৯৭৭ সালে জেএসএল ১ম বিভাগে অংশগ্রহণ করেছিল, তবে পরবর্তী মৌসুমেই তারা অবনমিত হয়েছিল এবং ২০০০ সাল পর্যন্ত আর শীর্ষ-স্তরের লিগে উত্তীর্ণ হতে পারেনি। এই ক্লাবটি তিন নামে তিনবার প্রতিষ্ঠিত জাপানি দ্বিতীয় স্তরের লিগের প্রতিষ্ঠাতা ক্লাব ছিল; প্রথমবার ১৯৭২ সালে জেএসএল ২য় বিভাগ, দ্বিতীয়বার ১৯৯২ সালে জাপান ফুটবল লিগ ১ম বিভাগ এবং শেষবার ১৯৯৯ সালে জে২ লিগ ২য় বিভাগ।

ফুজিতসুর এই ক্লাবটি ১৯৯৭ সালে পেশাদার হয়ে ওঠে এবং এর নাম পরিবর্তন করে বর্তমান নামে নামাঙ্কিত করে; যেখানে ইতালীয় ভাষায় "ফ্রোন্তালে" অর্থ হচ্ছে "সম্মুখ"। ক্লাবটি তাদের পুরানো লোগো এবং জার্সির রঙ ব্রাজিলীয় ফুটবল ক্লাব গ্রেমিওর উপর ভিত্তি করে নির্ধারণ করেছে, কেননা উভয় ক্লাবই ১৯৯৭ সালের ২৬শে মার্চ তারিখ হতে একসাথে কাজ করছে। এই ক্লাবটি ১৯৯৯ সালে জে.লিগের দ্বিতীয় বিভাগে অংশগ্রহণ করে উক্ত মৌসুমের চ্যাম্পিয়ন হয়েছিল। কিন্তু পরবর্তী মৌসুমে, তারা জে.লিগ ১ম বিভাগ হতে অবনমিত হয়েছিল। ২০০৪ সালে, তারা জে২ লিগের চ্যাম্পিয়ন হয়ে দ্বিতীয়বারের মতো জে১ লিগে উত্তীর্ণ হয়েছিল। প্রাক্তন প্রতিদ্বন্দ্বী শহরের ক্লাবগুলোর স্থানান্তরের কারণে, ক্লাবটি ফ্রোন্তালে শহরে তাদের ভক্ত অর্জন করতে শুরু করেছিল।

তথ্যসূত্র

বহিঃসংযোগ 
  

 
১৯৫৫-এ প্রতিষ্ঠিত ফুটবল ক্লাব
১৯৫৫-এ জাপানে প্রতিষ্ঠিত
জে১ লিগের ক্লাব
জাপানের ফুটবল ক্লাব
ফুজিৎসু
নাগোইয়া গ্রাম্পাস

নাগোইয়া গ্রাম্পাস এইট (, ; সাধারণত নাগোইয়া গ্রাম্পাস নামে পরিচিত) হচ্ছে নাগোইয়া ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৯ সালে তোয়োতা মোটর ফুটবল ক্লাব নামে প্রতিষ্ঠিত হয়েছে। নাগোইয়া গ্রাম্পাস তাদের সকল হোম ম্যাচ নাগোইয়ার পালোমা মিজুহো স্টেডিয়ামে আয়োজন করে থাকে; যার ধারণক্ষমতা হচ্ছে ২৭,০০১। বর্তমানে এই ক্লাবের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় মাসসিমো ফিক্কাদেন্তি এবং সভাপতির দায়িত্ব পালন করছেন তোয়ো কাতো। জাপানি রক্ষণভাগের খেলোয়াড় ইয়ুইচি মারুইয়ামা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, নাগোইয়া গ্রাম্পাস এপর্যন্ত ৮টি শিরোপা জয়লাভ করেছে; যার মধ্যে ১টি জে১ লিগ এবং ২টি জাপানি সুপার কাপ শিরোপা রয়েছে। সেইগো নারাজাকি, নাওশি নাকামুরা, ইয়োশিজুমি ওগাওয়া, উয়েসলেই এবং কেইজি তামাদার মতো খেলোয়াড়গণ নাগোইয়া গ্রাম্পাসের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ
  

নাগোইয়া গ্রাম্পাস এইট
১৯৩৯-এ প্রতিষ্ঠিত ফুটবল ক্লাব
১৯৩৯-এ জাপানে প্রতিষ্ঠিত
জে১ লিগের ক্লাব
জাপানের ফুটবল ক্লাব
১৯৯১-এ প্রতিষ্ঠিত ফুটবল ক্লাব
অবোধ বিহারী

অবোধ বিহারী (জন্ম:- ১৮৬৯ - মৃত্যু:- ৮ মে ১৯১৫) অগ্নিযুগের স্বাধীনতা সংগ্রামের একজন বিখ্যাত বিপ্লবী ছিলেন তিনি। তার জন্ম হয়েছিল ১৮৬৯ সালে দিল্লিতে। তিনি মহান বিপ্লবী নেতা রাসবিহারী বসুর একজন সহযোগী ছিলেন। রাসবিহারী বসুর বিপ্লবী কর্মকাণ্ডের কারণে ব্রিটিশ শাসকদের  একসময় ঘুম কেড়ে নিয়েছিল বিপ্লবীরা। অবোধ বিহারী ভাইসরয় লর্ড হার্ডিঞ্জকে বোমা মেরেছিলেন এবং লরেন্স গার্ডস বোমা কেলেঙ্কারীতেও মুখ্য ভূমিকা পালন করেছিলেন।

সংক্ষিপ্ত পরিচয় 
জীবিকা নির্বাহের কাজ শেখানোর সময় পাঞ্জাব ও উত্তরপ্রদেশে বিপ্লবী কর্মকাণ্ড চালিয়ে যাওয়ার ক্ষেত্রে অবোধ বিহারী গুরুত্বপূর্ণ অবদান রেখেছিলেন।

অবোধ বিহারী এছাড়াও ভাইসরয়ের মিছিলে বোমা নিক্ষেপ করার পরিকল্পনায় জড়িত ছিলেন। দিল্লির চাঁদনী চকে ১৯১২ সালের ২৩ শে ডিসেম্বর লর্ড হার্ডিঞ্জ হাতির পিঠে বসে আসেন এবং সেখানেই তার ওপর বোমা নিক্ষেপ করেন বসন্ত বিশ্বাস। তারপর রাসবিহারী বোস এই ঘটনার পরে দেরাদুনে এবং পরে জাপানে চলে যান।

১৯১৪ সালের ফেব্রুয়ারিতে, অবোধ বিহারীকে গ্রেপ্তার করা হয় এবং দিল্লি ষড়যন্ত্র মামলায় মামলা করা হয়।

ভাইসরয়ের ভাইসরয়কে হত্যার চেষ্টা করার অভিযোগ এনে অভিযুক্ত মাস্টার আমীর চাঁদ, ভাই বালমুকুন্দ ও বসন্ত কুমার বিশ্বাসের সঙ্গে অবোধ বিহারীকেও মৃত্যুদণ্ডে দণ্ডিত করা হয়েছিল। অবোধ বিহারিকে ১৯১৫ সালের ৮ ই মে কারাগারে ফাঁসি দেওয়া হয়েছিল।

তথ্যসূত্র 

১৮৬৯-এ জন্ম
১৯১৫-এ মৃত্যু
ভারতীয় স্বাধীনতা কর্মী
ভারতীয় বিপ্লবী
ভারতবর্ষের স্বাধীনতা আন্দোলনের শহীদ
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
মৃত্যুদণ্ড কার্যকর হওয়া বিপ্লবী
মৃত্যুদণ্ড কার্যকর হওয়া ভারতীয় ব্যক্তি
২০২১ দক্ষিণ আফ্রিকা ক্রিকেট দলের ওয়েস্ট ইন্ডিজ সফর

দক্ষিণ আফ্রিকা ক্রিকেট দল দুইটি টেস্ট ক্রিকেট এবং পাঁচটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জুন ২০২১-এ অনুষ্ঠিত হয়।

দলীয় সদস্য

টেস্ট সিরিজ

১ম টেস্ট

২য় টেস্ট

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

তথ্যসূত্র

বহিঃসংযোগ

২০২১-এ ওয়েস্ট ইন্ডিয়ান ক্রিকেট
২০২১-এ দক্ষিণ আফ্রিকান ক্রিকেট
২০২০-এ আন্তর্জাতিক ক্রিকেট প্রতিযোগিতা
দক্ষিণ আফ্রিকা ক্রিকেট দলের ওয়েস্ট ইন্ডিজ সফর
কোভিড-১৯ মহামারীর কারণে স্থগিত ক্রিকেট আয়োজন
২০২১-এ আন্তর্জাতিক ক্রিকেট প্রতিযোগিতা
অ্যাঙ্গোলার প্রদেশসমূহ

অ্যাঙ্গোলা আঠারোটি প্রদেশে বিভক্ত, পর্তুগিজ ভাষায় প্রদেশগুলিপ্রোভেনসিয়াস নামে পরিচিত:

আরো দেখুন 

 মানব উন্নয়ন সূচক দ্বারা অ্যাঙ্গোলা প্রদেশগুলির তালিকা
 অ্যাঙ্গোলা পৌরসভা
 অ্যাঙ্গোলার কম্যুনস
 আইএসও 3166-2: এও, অ্যাঙ্গোলার জন্য আইএসও কোড।

তথ্যসূত্র 

দেশের প্রথম স্তরের প্রশাসনিক উপবিভাগ
আফ্রিকার দেশের প্রশাসনিক উপবিভাগ
দেশের প্রশাসনিক উপবিভাগের তালিকা
অ্যাঙ্গোলার প্রশাসনিক উপবিভাগ
অ্যাঙ্গোলার প্রদেশ
আল-আমিন কলেজ

আল-আমিন কলেজ (পূর্বে ল্যাংফোর্ড ইসলামিক কলেজ নামে পরিচিত) একটি স্বতন্ত্র ইসলামিক সহ-শিক্ষামূলক প্রাথমিক ও মাধ্যমিক দিবা বিদ্যালয় যেটি, পশ্চিম অস্ট্রেলিয়ার পার্থের দক্ষিণ উপকণ্ঠে ল্যাংফোর্ডে অবস্থিত।

স্কুলটি ২০০৪ সালে চালু হয়েছিল এবং ২০২১ সালে শিক্ষার্থী ছিল ১,০০০ জন।

২০১৫ সালে অস্ট্রেলীয় সরকারের ইসলামী স্কুলগুলির জন্য অর্থ সরবরাহের নিরীক্ষণ অনুযায়ী, সরকারের অর্থায়নে আল-আমীন কলেজ এর প্রশাসনিক কাঠামোয় পরিবর্তন আনার পরে $ ৪.৯ মিলিয়ন ডলার অর্থ পেয়েছে।

২০২১ সালে, ল্যাংফোর্ডের বাইরে ভবিষ্যতের ক্যাম্পাস খোলার প্রস্তুতির জন্য কলেজটির নাম পরিবর্তন করে আল-আমীন কলেজ রাখা হয়।

আরও দেখুন 
 পশ্চিম অস্ট্রেলিয়া স্কুলের তালিকা
 অস্ট্রেলিয়ায় ইসলামিক বিদ্যালয়ের তালিকা

আরও পড়ুন

তথ্যসূত্র

বহিঃসংযোগ 
 

২০০৩-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক নেই
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
অস্ট্রেলিয়ার ইসলামি বিদ্যালয়
২০০৪-এ প্রতিষ্ঠিত শিক্ষাপ্রতিষ্ঠান
মমতা বন্দ্যোপাধ্যায়ের তৃতীয় মন্ত্রিসভা

পশ্চিমবঙ্গ রাজ্যের একবিংশ মন্ত্রিসভা গঠিত হয়েছে মমতা বন্দ্যোপাধ্যায়ের নেতৃত্বে। ২০২১ সালের বিধানসভা নির্বাচনে পশ্চিমবঙ্গ বিধানসভার ২৯৪টি আসনের মধ্যে ২১৫টি আসনে জয়লাভ করে সর্বভারতীয় তৃণমূল কংগ্রেস।  সেই বছরই ৫ মে তিনি তৃতীয়বারের জন্য পশ্চিমবঙ্গের মুখ্যমন্ত্রী হিসেবে শপথ গ্রহণ করেন। মন্ত্রিসভার অন্যান্য সদস্যরা শপথ গ্রহণ করেন ২০২১ সালের ১০ মে। সুব্রত মুখোপাধ্যায়, পার্থ চট্টোপাধ্যায়, অমিত মিত্র, সাধন পাণ্ডে, জ্যোতিপ্রিয় মল্লিক, বঙ্কিমচন্দ্র হাজরা, মানস ভুঁইয়া, সৌমেন মহাপাত্র, মলয় ঘটক, অরূপ বিশ্বাস, উজ্জ্বল বিশ্বাস, অরূপ রায়, রথীন ঘোষ, ফিরহাদ হাকিম, চন্দ্রনাথ সিংহ, শোভনদেব চট্টোপাধ্যায়, ব্রাত্য বসু, পুলক রায়, শশী পাঁজা, মহম্মদ গোলাম রব্বানি, বিপ্লব মিত্র, জাভেদ আহমেদ খান, স্বপন দেবনাথ ও সিদ্দিকুল্লাহ চৌধুরী ক্যাবিনেট মন্ত্রীর দায়িত্ব পান। স্বাধীন দ্বায়িত্বপ্রাপ্ত প্রতিমন্ত্রী হন বেচারাম মান্না, সুব্রত সাহা, হুমায়ুন কবির, অখিল গিরি, চন্দ্রিমা ভট্টাচার্য, রত্না দে (নাগ), সন্ধ্যারানি টুডু, বুলু চিক বারাইক, সুজিত বসু ও ইন্দ্রনীল সেন। এছাড়া প্রতিমন্ত্রী হন দিলীপ মণ্ডল, আখতারুজ্জামান, শিউলি সাহা, শ্রীকান্ত মাহাতো, সাবিনা ইয়াসমিন, বীরবাহা হাঁসদা, জ্যোৎস্না মান্ডি, পরেশচন্দ্র অধিকারী ও মনোজ তিওয়ারি।

মমতা বন্দ্যোপাধ্যায়ের তৃতীয় মন্ত্রিসভায় ৪৪ জন মন্ত্রীর মধ্যে ১৭ জন ছিলেন নবাগত। এছাড়া মুখ্যমন্ত্রী সহ নয় জন ছিলেন মহিলা, যা স্বাধীনতার পর পশ্চিমবঙ্গের ইতিহাসে একটি রেকর্ড।

২০২১ সালের ৪ নভেম্বর মন্ত্রিসভার বিশিষ্ট সদস্য সুব্রত মুখোপাধ্যায় প্রয়াত হন। তিনি ছিলেন পঞ্চায়েত ও গ্রামোন্নয়ন, রাষ্ট্রায়ত্ত্ব উদ্যোগ ও শিল্প পুনর্গঠন বিভাগের মন্ত্রী।

মুখ্যমন্ত্রী ও ক্যাবিনেট মন্ত্রিগণ

প্রাক্তন মন্ত্রী

পাদটীকা

তথ্যসূত্র

বহিঃসংযোগ

তৃণমূল কংগ্রেস
মমতা বন্দ্যোপাধ্যায়
৩
বর্তমান সরকার
২০২১-এ প্রতিষ্ঠিত মন্ত্রিসভা
মুহাম্মদ আয়াজ নিয়াজি

মুহাম্মদ আয়াজ নিয়াজি (১৯৬৪ - ২ জুন ২০২০) একজন আফগান ইসলামি পণ্ডিত, খতিব ও ইমাম ছিলেন।

তিনি কাবুল বিশ্ববিদ্যালয়ের ইসলামিক আইন বিভাগের অধ্যাপক এবং উজির আকবর খান মসজিদে খতিব ছিলেন।

মৃত্যু 
২০২০ সালের ২ জুন মসজিদ উজির আকবর খানে বোমা বিস্ফোরণে নিয়াজী আরও তিনজনের সাথে মারা যান।

তথ্যসূত্র 

আল-আজহার বিশ্ববিদ্যালয়ের প্রাক্তন শিক্ষার্থী
২০২০-এ মৃত্যু
১৯৬৪-এ জন্ম
আফগান মুসলিম
কাবুল বিশ্ববিদ্যালয়ের শিক্ষক
ঢাকা উত্তর সিটি কর্পোরেশন উপনির্বাচন, ২০১৯

মেয়র আনিসুল হকের মৃত্যুর কারণে ২০১৯ সালের ২৮ ফেব্রুয়ারি ঢাকা উত্তর সিটি কর্পোরেশনের উপনির্বাচন অনুষ্ঠিত হয়। প্রধান বিরোধী দল বিএনপি এই নির্বাচন বয়কট করে। মোট ৫ জন মেয়র প্রার্থী নির্বাচনে অংশ নেন। আওয়ামী লীগের আতিকুল ইসলাম নির্বাচনে ৭,৮৬,৪৭৩ ভোট পেয়ে জয়ী হন। গত নির্বাচনের তুলনায় এই নির্বাচনে ভোট দানের হার ৬.২৪% হ্রাস পায়।

ফলাফল

তথ্যসূত্র 

ঢাকা উত্তর সিটি কর্পোরেশন
বাংলাদেশে স্থানীয় নির্বাচন
২০১৯-এ বাংলাদেশে নির্বাচন
বাংলাদেশে উপনির্বাচন
শৈলেন ঘোষ

শৈলেন ঘোষ (৮ ডিসেম্বর, ১৯২৮ ― ১৪ আগস্ট, ২০১৬) একজন বাঙালি শিশুসাহিত্যিক ও নাট্যকার।

প্রারম্ভিক জীবন
শৈলেন ঘোষের জন্ম ১৯২৮ সালে কলকাতার বাগবাজারে । ডাকনাম ছিল শৈলেশ। বাবা শ্রী খগেন্দ্রনাথ ঘোষ ছিলেন সাহিত্যিক, মা শ্রীমতি তরুলতা ঘোষ ছিলেন গৃহবধূ। সাত বছর বয়সে হাওড়ার সালকিয়ার অ্যাংলো সংস্কৃত হাইস্কুলে দ্বিতীয় শ্রেণীতে ভর্তি হন। সেখান থেকে ম্যাট্রিকুলেশন পাশ করে সুরেন্দ্রনাথ কলেজ থেকে গ্র্যাজুয়েট হন। তাঁর ছেলেবেলা, কৈশোর আর তরুণ বয়সের অনেকটাই কেটেছে হাওড়া জেলার সালকিয়ায়। প্রথম জীবনে ভাল ফুটবল খেলোয়াড় ছিলেন তিনি, তবে মাঠের প্রতিনিয়ত চোট-আঘাতে একটাসময় খেলা ছেড়ে দেন। ১৯৫৭ সালে বিড়লা'র রুবি জেনারেল ইনস্যুরেন্স কোম্পানীতে চাকুরি শুরু করেন, পরে সেটি ন্যাশনাল ইনস্যুরেন্স কোম্পানীর সাথে যুক্ত হয়। অকৃতদার শৈলেনবাবু ১৯৮৮ সালে চাকুরি থেকে অবসর নেন।

সাহিত্য
শৈলেন ঘোষ শিশুসাহিত্য চর্চা করেছেন অর্ধশতাব্দীরও বেশি সময় ধরে। তাঁর সাহিত্যিক জীবনে পথ চলা শুরু হয় মাসপয়লা মাসিক পত্রিকায় লেখা একটি কবিতা দিয়ে। এরপর ২২ বছর বয়সে "ছুটির সানাই" নামের ছোটোদের পত্রিকা বের করেন। ১৯৫৬ সালে দিলীপ দে চৌধুরীর সাথে যুগ্মভাবে ছোটোদের জন্য একটি সাপ্তাহিক পত্রিকা "রবিবার" সম্পাদনা করেছিলেন৷ কিশোর সংগঠন মণিমেলার মুখপত্র "মণিমুকুর"-এর সহসম্পাদক হিসাবেও দায়িত্ব সামলেছিলেন। প্রায় ত্রিশটির বেশি নাটক লিখেছেন তিনি। তাঁর প্রেরণা ও আদর্শ ছিলেন শিশুসাহিত্যিক বিমল ঘোষ ওরফে মৌমাছি, যাঁর পরিচালিত আনন্দমেলায় শৈলেন ঘোষের প্রথম গল্প মা প্রকাশিত হয়। আনন্দমেলার সাথে আনন্দবাজার পত্রিকার পূজাবার্ষিকীতে প্রায় প্রতি বছর তাঁর গল্প উপন্যাস লেখার সুযোগ ঘটেছে। এছাড়াও কিশোর ভারতী সহ বহু নামকরা পত্রিকায় লিখেছেন শৈলেন। তার লেখা রূপকথামূলক উপন্যাস টুই টুই, মিতুল নামে পুতুলটি, বাজনা, হুপ্পোকে নিয়ে গপ্পো, আমার নাম টায়রা, আজব বাঘের আজগুবি, স্বপ্নের জাদুকরী, জাদুর দেশে জগন্নাথ, মা এক নির্ভীক সৈনিক, সোনাঝরা গল্পের ইনকা, নাচ রে ঘোড়া নাচ, সোনালির দিন, তোরা আর বাদশা ইত্যাদি বিশেষ জনপ্রিয়। তিনি পেয়েছেন সংগীত নাটক অকাদেমি পুরস্কার, জাতীয় পুরস্কার, বিদ্যাসাগর পুরস্কার, মৌচাক পুরস্কার, নেহরু ফেলোশিপ সহ একাধিক সম্মাননা।

তথ্যসূত্র

১৯২৮-এ জন্ম
২০১৬-এ মৃত্যু
বাঙালি শিশুসাহিত্যিক
বাঙালি নাট্যকার
হাওড়া জেলার ব্যক্তি
সুরেন্দ্রনাথ কলেজের প্রাক্তন শিক্ষার্থী
বাঙালি ঔপন্যাসিক
বাঙালি লেখক
১৯৩১-এ জন্ম
বাংলা ভাষার লেখক
কলকাতার লেখক
ভারতীয় শিশুসাহিত্যিক
২০শ শতাব্দীর ভারতীয় নাট্যকার
পশ্চিমবঙ্গের নাট্যকার
রাইজিং স্টার একাডেমি

রাইজিং স্টার একাডেমি মার্কিন যুক্তরাষ্ট্রের নিউ জার্সি অঙ্গরাজ্যের ইউনিয়ন সিটিতে অবস্থিত একটি বেসরকারি ইসলামিক শিক্ষাপ্রতিষ্ঠান। ২০০৯ সালে প্রতিষ্ঠানটি  প্রতিষ্ঠিত হয়। এটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়।

২০১৫–১৬ শিক্ষাবর্ষ হিসাবে, বিদ্যালয়ে শিক্ষার্থী-শিক্ষকের অনুপাত ৮.৭:১ এবং এতে ১৯৬ জন শিক্ষার্থী (প্রাক কিন্ডারগার্টেন আরও ১৪ জন) এবং ২২ জন শ্রেণিকক্ষের শিক্ষক (একটি এফটিই ভিত্তিতে) ছিল। বিদ্যালয়ের শিক্ষার্থীদের ৯৬.৪% শ্বেতাঙ্গ, ২.০% হিস্পানিক এবং ১.৫% কৃষ্ণাঙ্গ ছিল।

ইতিহাস 
২০০৯ সালের সেপ্টেম্বরে রাইজিং স্টার একাডেমিটি  নর্থ হাডসন ইসলামিক এডুকেশনাল সেন্টার  দ্বারা প্রতিষ্ঠিত করা হয়। ১৯৯২ সালে ইউনিয়ন সিটিতে একটি সুন্নি মুসলিম মসজিদ  প্রতিষ্ঠিত করা হয়। মসজিদের ২,০০০ সদস্য মণ্ডলীতে ক্যাথলিক ধর্মের মতো অন্যান্য ধর্ম থেকে প্রায় ৫০০ লাতিনো ধর্মান্তরিত ব্যক্তি অন্তর্ভুক্ত।

২০১৬ সালের মে মাসে স্কুলটি  প্রাথমিক ও মাধ্যমিক বিদ্যালয় সম্পর্কিত মিডল স্টেটস অ্যাসোসিয়েশন অফ কলেজস অ্যান্ড স্কুলস  সংগঠন থেকে স্বীকৃতি পেয়েছে। স্বীকৃতিটি সাত বছর মেয়াদী ছিল সেটা ২০১৬ সালের ডিসেম্বর পর্যন্ত কার্যকর ছিল।

তথ্যসূত্র

বহিঃসংযোগ 
 রাইজিং স্টার একাডেমির ওয়েবসাইট
 "রাইজিং স্টার একাডেমি"। বেসরকারী স্কুল পর্যালোচনা।

২০০৯-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মার্কিন যুক্তরাষ্ট্রের ইসলামি শিক্ষাপ্রতিষ্ঠান
নিউ জার্সির মাদ্রাসা
আহলুস সুন্নাহ স্কুল

আহলুস সুন্নাহ স্কুল মার্কিন যুক্তরাষ্ট্রের নিউ জার্সি অঙ্গরাজ্যের এসেক্স কাউন্টির ইস্ট অরেঞ্জে অবস্থিত একটি ইসলামি শিক্ষাপ্রতিষ্ঠান (মাদ্রাসা)। ২০০৫ সালে স্কুলটি প্রতিষ্ঠিত হয়। এটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়।

আহলুস সুন্নাহ স্কুলের লক্ষ্য হল সুদৃঢ় ধর্মীয় ও ধর্মনিরপেক্ষ জ্ঞান প্রদান করা, সেইসাথে আত্ম-শৃঙ্খলা এবং উচ্চ নৈতিক চরিত্র জাগিয়ে তোলা এবং গড়ে তোলা।

২০১৭–১৮ শিক্ষাবর্ষ হিসাবে, এই বিদ্যালয়ে শিক্ষার্থী-শিক্ষকের অনুপাত ৪.২: ১ এবং এতে ১১৭ জন শিক্ষার্থী (প্রাক কিন্ডারগার্টেন আরও ২৫ জন) এবং ২৮ জন শ্রেণিকক্ষের শিক্ষক (একটি এফটিই ভিত্তিতে) ছিল। বিদ্যালয়ের শিক্ষার্থীদের ৪৭.০% (৫৫) কৃষ্ণাঙ্গ, ১৯.৭% (২৩) এশিয়ান, ১৭.১% (২০) শ্বেতাঙ্গ, ১৩.৭% (১৬) দুই বা ততোধিক জাতির এবং ০.৯% (১) হিস্পানিক ছিল।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট
 মাদরাসাতু আহলিস সুন্নাহ , জাতীয় শিক্ষা কেন্দ্রের পরিসংখ্যান

২০০৫-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মার্কিন যুক্তরাষ্ট্রের ইসলামি শিক্ষাপ্রতিষ্ঠান
নিউ জার্সির মাদ্রাসা